หุ้นปิดเช้าดิ่ง 20.96 จุด
ดัชนีหุ้นไทยปิดทำการในช่วงครึ่งวันเช้าที่ระดับ 747.83 จุดลดลง20.96จุดหรือ 2.73% ด้วยมูลค่าการซื้อขายที่เบาบางเพียง 11,235.37 ล้านบาท
17 พ.ค. 2553

ดัชนีหุ้นไทยปิดทำการในช่วงครึ่งวันเช้าที่ระดับ 747.83 จุดลดลง20.96จุดหรือ 2.73% ด้วยมูลค่าการซื้อขายที่เบาบางเพียง 11,235.37 ล้านบาท 
ทั้งนี้ดัชนีหุ้นไทยถือว่าดีดตัวขึ้นเล็กน้อยจากช่วงเปิดตลาดในช่วงเช้าที่ดิ่งลงไปกว่า 24 จุด โดยดัชนีลงไปต่ำสุดที่ 744.55 จุด หลังจากช่วงวันหยุดที่ผ่านมาสถานการณ์การเมืองทวีความรุนแรงมากขึ้นและยังส่อเค้ายืดเยื้อทำให้นักลงทุนโดยเฉพาะต่างชาติเทขายหุ้นต่อเนื่อง
นางวิริยา ลาภพรหมรัตน ผู้ช่วยกรรมการผู้จัดการ สายงานพัฒนาธุรกิจ บล.เกียรตินาคินกล่าวว่า หุ้นดิ่งลงจากปัญหาเมืองที่รุนแรงขึ้นและยังยืดเยื้อและประเมินว่าในช่วงบ่ายดัชนีก็ยังอยู่ในช่วงแกว่งตัวลดลงได้อีกเพราะโดยมองกรอบแนวรับต่ำสุดที่ 740 -745 จุดและแนวต้านที่ 750-755  จุด
สำหรับกลยุทธ์ลงทุนนั้นแนะให้นักลงรออยู่นอกตลาดและในพอร์ตให้ถือหุ้นเพียง 25%เท่านั้น แต่หากเป็นนักลงทุนระยะยาวและหากมองว่าหุ้นลงเป็นโอกาศซื้อก็แนะซื้อหุ้นนพลังงาน-ธนาคารพาณิชย์เป็นต้น  แต่การเข้าซื้อควรรอให้แรงขายนักลงทุนต่างชาติสเด็ดกว่านี้ก่อน